Strate in Pta gesluit vir stadsrede | Netwerk24
Deur Ischke de Jager 10 April 2019 22:37
Strate in Pretoria se middestad sal Donderdag tussen 06:00 en 12:00 gesluit wees weens ’n parade wat gehou word vir die stadsrede wat in Tshwane-huis gelewer word.
Solly Msimanga, burgemeester van die stad van Tshwane, loop op 12 April 2018 deur ’n brandweer-erewag voordat hy die metro se stadsrede lewer. Foto: Deaan Vivier
Deelnemers aan die parade sal van 08:00 by Kerkplein in Paul Kruger-straat byeenkom en om 09:00 die volgende roete na Tshwane-huis volg:
Van Kerkplein af sal hulle in Paul Kruger-straat ’n suidelike rigting beweeg, links draai in Francis Baard-straat en dan weer links draai in Lillian Ngoyi-straat. Soos hulle in Lillian Ngoyi-straat afbeweeg, sal hulle regs draai in Madibastraat om by Tshwane-huis uit te kom.
Bogenoemde strate sal gesluit wees soos die parade aanbeweeg en heropen soos hulle vorder.
Die kruisings wat geraak word, is dié by Pretoriusstraat en
Thabo Sehume-straat by Francis Baard-straat.
Die volgende kruisings sal heeltemal van 06:00 tot 12:00 gesluit wees:
*Thabo Sehume-straat en Madibastraat;
*Lillian Ngoyi-straat en Pretoriusstraat;
*Johannes Ramokhoase-straat vanaf die kruising met Sisulustraat na Thabo Sehume-straat; en
*Sisulustraat tussen Strubenstraat en Pretoriusstraat.
Die hoofingang na die Tshwane-huis sal ook gesluit wees.
Taxi’s wat gewoonlik in die betrokke strate parkeer, kan in Kgosi Mampuru-straat en Madibastraat parkeer.
Gaste moet net hul akkreditasie aan die beamptes by die afgesperde strate toon.
Tshwane-metropolisielede en ander wetstoepassingsagentskappe sal ontplooi wees.
Motoriste word aangeraai om Donderdag die middestad te vermy en die volgende alternatiewe roetes te gebruik:
*Du Toit-straat; en
Meer oor: Pretoria | Verkeer
Verkeer dalk al wat stadsrede in Pta kan ontwrig
Mashaba wil Jhb se middestad regruk